open-index/open-wikipedia-markdown huggingface dataset:
ՀՀ զինված ուժերի գեներալ-մայոր

**ՀՀ ԶՈՒ գեներալ-մայոր**, բարձրագույն զինվորական կոչում, որը կրում են Հայաստանի Հանրապետության զինված ուժերի և վերջինիս ենթակայության տակ գտնվող Արցախի Հանրապետության պաշտպանության բանակի այն զինծառայողները, ովքեր վերադաս հրամանատարության կողմից ստացել են այն։ ՀՀ ԶՈՒ գեներալ-մայոր զինվորական կոչումը ներկայացնող ուսադիրը բաղկացած է մեկ մեծ աստղից, որը տեղաբաշխված է ուսադիրի կենտրոնական հատվածում։ Գեներալ-մայոր զինվորական կոչում ստացած զինծառայողները դասվում են բարձրագույն սպայական կազմի շարքում։ Հայաստանի Հանրապետության զինված ուժերի գեներալ-մայոր զինվորական կոչումը համարվում է բարձրագույն սպայական զինվորական կոչումներից ամենակրտսերը, որին հաջորդում են Հայաստանի Հանրապետության զինված ուժերի գեներալ-լեյտենանտ և գեներալ-գնդապետ զինվորական կոչումները։

## Տես նաև
* ՀՀ ԶՈՒ եֆրեյտոր
* ՀՀ ԶՈՒ կրտսեր սերժանտ
* ՀՀ ԶՈՒ սերժանտ
* ՀՀ ԶՈՒ ավագ սերժանտ
* ՀՀ ԶՈՒ ավագ
* ՀՀ ԶՈՒ լեյտենանտ
* ՀՀ ԶՈՒ ավագ լեյտենանտ
* ՀՀ ԶՈՒ կապիտան
* ՀՀ ԶՈՒ մայոր
* ՀՀ ԶՈՒ փոխգնդապետ
* ՀՀ ԶՈՒ գնդապետ
* ՀՀ ԶՈՒ գեներալ-լեյտենանտ
* ՀՀ ԶՈՒ գեներալ-գնդապետ

## Ծանոթագրություններ

Կատեգորիա:ՀՀ զինված ուժերի գեներալ-մայորներ
Յոքե Սիլվա

**Յոքե Սիլվա** (, ), նիգերիացի կինոռեժիսոր և դերասանուհի։

## Գործունեություն
Ավարտել Լագոսի համալսարանն ու Լոնդոնի դրամատիկական արվեստների Ուեբեր Դուգլասի անվան ակադեմիան։ Կինոյում իր գործունեությունն սկսել է 1990-ական թվականների սկզբին։ Նրա համար՝ որպես կինոդերասանուհու, վճռորոշ էր 1998 թվականին նկարահանված կանադա-բրիտանական «Կանանց թաքուն ծիծաղը» («*The Secret Laughter of Women*») ֆիլմում դերակատարումով հանդես գալը անվանի դերասաններ Քոլին Ֆերթի և Նիա Լոնգի ընկերակցությամբ։ Աֆրիկյան կինոակադեմիայի՝ 2006 թվականին կայացած 2-րդ մրցանակաբաշխությունում Սիլվային է շնորհվել լավագույն դերասանուհու համար սահմանված մրցանակը՝ «Կանանց օրորոցը» (*Women's Cot*) ֆիլմի գլխավոր հերոսուհու կերպարը տպավորիչ կերպով մարմնավորելու համար։ Իսկ 2008 թվականին նա մրցանակի է արժանացել «Երկրորդ պլանի կանացի դերի լավագույն կատարում» անվանակարգում՝ «Ճերմակ ջրեր»  (*White Waters*) ֆիլմում իր կատարած դերասանական աշխատանքի համար։

Սիլվան ամուսնացել է դերասան Օլու Ջեյքոբսի հետ։ Ամուսիններով հիմնել և վարում են կինոարտադրության և ֆիլմերի տարածման *Grupo Lufodo* ընկերությունն ու կատարողական արվեստների Lufodo ակադեմիան (*Lufodo Academy of Performing Arts*): 2014 թվականի սեպտեմբերի 29-ին Յոքե Սիլվան պարգևատրվել է «Դաշնային հանրապետության շքանշանով», որը Նիգերիայի բարձրագույն ազգային պարգևներից է։

## Ֆիլմագրություն
### Կինո և հեռուստատեսություն

*2021 - *La Femme Anjola*
*2020 - *La citación*
*2019 - *2 Weeks in Lagos*
*2018 - *Chief Daddy*
*2018 - *If I Am President*
*2018 - *Kada River*
*2018 - *Bandits*
*2017 - *The Royal Hibiscus Hotel*
*2017 - *Potato Potahto*
*2017 - *Battleground: Africa Magic* (հեռուստատեսային)
*2017 - *Timeless*
*2012 - *Phone Swap*
*2010 - *Bent Arrows*
*2010 - *Tango with Me*
*2007 - *Letters to a Stranger*
*2007 - *White Waters*
*2006 - *The Amazing Grace*
*2006 - *30 Days*
*2005 - *Women's Cot*
*2004 - *Last Wedding*
*2003 - *The Kingmaker*
*2002 - *Keeping Faith: Is That Love?*
*1999 - *Twins of the Rain Forest* (կարճամետրաժ)
*1999 - *The Secret Laughter of Women*
*1996 - *Silent Night*
*1995 - *Violated*
*1989 - *The Secret Laughter of Women*

## Ծանոթագրություններ

## Արտաքին հղումներ
*

Կատեգորիա:Նիգերացի կինոռեժիսորներ
Կատեգորիա:Դերասաններ այբբենական կարգով
Կատեգորիա:Աֆրիկացի դերասաններ
Կատեգորիա:Աֆրիկացի դերասանուհիներ
Ջոյս Քալու

**Ջոյս Քալու** (, ), նիգերիացի կինոդերասանուհի, պրոդյուսեր և կինոռեժիսոր։

## Կենսագրություն
Ջոյս Քալուն ծնվել է 1970 թվականի սեպտեմբերի 25-ին, Նիգերիայի հարավարևելյան Աբիա նահանգի Օհաֆիա քաղաքում։ Վերջերս ամուսնացել է, ունի երեք երեխա։ Աբիա նահանգի դպրոցներում տարրական ու միջնակարգ կրթություն ստանալուց հետո ուսանել է Լագոսի համալսարանում, ձեռք բերել մարքեթինգի բակալավրի աստիճան և համակարգչային գիտությունների մասնագետի որակավորում։ Դերասանական իր կարիերան սկսել է 2005 թվականին, իսկ աչքի է ընկել հատկապես նոլիվուդյան «Ինձ տուն տար»  (*Take me Home*) ֆիլմում տպավորիչ դերակատարումով հանդես գալուց հետո։ Նա միաժամանակ գործարար կին է։

2018 թվականին Ջոյս Քալուն անվանի դերասաններ Ռիտա Դոմինիկի, Էնյինա Նվիգվեի ընկերակցությամբ նկարահանվել է հետագայում մի շարք մրցանակների արժանացած *Bound* ֆիլմում։

Նա *Niger Delta Icon and Dynamic Awards* (NDID) մրցանակաբաշխությունում պատվո մրցանակի է արժանացել որպես տարվա առավել ազդեցիկ դերասանուհի (*Most Influential Actress of the year* (2020):

## Ընտրյալ ֆիլմագրություն
**Take me Home* (2007)
**Obianama (2018)*
**Oderi gwugwu(2018)*
**Isioma Scotland (2018)*
**Bound* (2018)

## Ծանոթագրություններ

## Արտաքին հղումներ
*Joyce Kalu on IMDb

Կատեգորիա:Աֆրիկացի դերասաններ
Կատեգորիա:Աֆրիկացի դերասանուհիներ
Կատեգորիա:Նիգերացի կինոռեժիսորներ
Կատեգորիա:Աֆրիկացի պրոդյուսերներ
Կատեգորիա:Դերասաններ այբբենական կարգով
Կատեգորիա:Նիգերիացի կինոպրոդյուսերներ
Ելենա Բասեսկու

**Ելենա Բասեսկու** (, ), ռումինացի քաղաքական գործիչ, Ռումինիայի դեմոկրատական լիբերալ կուսակցության երիտասարդական թևի նախագահ մինչև 2013 թվականը, Եվրախորհրդարանի պատգամավոր 2009-2014 թվականներին։ Ռումինիայի ժողովրդական շարժման անդամ։

## Կենսագրություն
Ծնվել է 1980 թվականի ապրիլի 24-ին Կոնստանցայում Ռումինիայի ապագա նախագահ Տրայան Բասեսկուի ընտանիքում։ 1999-2004 թվականներին սովորել է Վիրջինիայի Ջեյմս Մեդիսոն համալսարանում։ Ավարտելուց հետո նա ստացել է տնտեսագիտության և ֆինանսների բակալավրի կոչում։ Դրանից հետո 2005-2007 թվականներին սովորել է Բուխարեստի Քաղաքական և վարչական հետազոտությունների ազգային դպրոցում, ստացել է քաղաքագիտության մագիստրոսի կոչում։ Փորձել է իրեն որպես թոփ մոդել։

2008 թվականին Ռումինիայի Դեմոկրատական լիբերալ կուսակցության երիտասարդական թևի ղեկավար Մոնիկա Յակոբ Ռիձին () Բասեսկուին աշխատանքի է ընդունել որպես Եվրախորհրդարանի պրակտիկանտ։ Աշխատանքը սկսելով 2008 թվականի սեպտեմբերի 1-ից՝ Բասեսկուն մասնակցել է Եվրախորհրդարանի հանձնաժողովին, բանավեճերին, ուսումնասիրել գրասենյակային աշխատանքը և զեկույցներ գրելու կարգը։

2009 թվականի մայիսի 28-ին Եվրախորհրդարանի նախընտրական քարոզարշավի ժամանակ Բասեսկուի շուրջ սկանդալ բռնկվեց այն բանից հետո, երբ նրան հրավիրեցին մասնակցելու Antena 2 հեռուստաալիքի «Դժվար խոսակցություն» հեռուստածրագրին։ Հաղորդավարուհին հարցրեց, թե ինչպես է արձագանքում Եվրամիության քաղաքականության վիճահարույց կողմերին, օրինակ՝ թեթեւ թմրամիջոցների օրինականացման վերաբերյալ, եթե ընտրվի Եվրախորհրդարանում։ Դրան Ելենան պատասխանել է, որ ամենայն հավանականությամբ կաջակցի մարիխուանայի օրինականացմանը։
Հաջորդ օրը ռումինական մամուլը կրկնեց նրա խոսքերը, ինչը բուռն քննարկումների տեղիք տվեց հասարակության մեջ։ Դրանից հետո Բասեսկուն հայտարարություն է տարածել և հերքել իր նախկին մեկնաբանությունները՝ ընդգծելով, որ Ռումինիայում մարիխուանան չի կարող օրինականացվել՝ անկախ այն բանից, թե այս տեսակի թմրամիջոցը բացասաբար է ազդում օրգանիզմի վրա, թե ոչ։Չնայած նախընտրական քարոզարշավի դժվարություններին, 2009 թվականի հուլիսի 14-ին նա ընտրվել է Եվրախորհրդարանում՝ որպես անկախ թեկնածու։ Աշխատանքի ընթացքում եղել է երեք պատվիրակությունների անդամ՝ Իսրայելի հետ հարաբերությունների պատվիրակություն (D-IL), ԵՄ-Մոլդովա խորհրդարանական համագործակցության կոմիտեում պատվիրակություն (D-MD) և ԱՄՆ-ի հետ հարաբերությունների պատվիրակություն (D-US)։
thumb|220px|ձախից|Ելենա Բասեսկու
2017 թվականից նա աշխատում է Ռումինիայի Առևտրաարդյունաբերական պալատում։

### Ընտանիք
Ամուսինը՝ Բոգդան Իոնեսկու։ Ունեն երկու երեխաներ՝ Սոֆիա և Տրայանոս։ 2016 թվականին զույգը հայտարարեց ամուսնալուծության մասին։ Կողմերի պայմանավորվածության համաձայն՝ Իոնեսկուն ամսական 1200 եվրոյի չափով ալիմենտ է վճարելու, ինչպես նաև երեխաների կրթության բոլոր ծախսերը։

## Ծանոթագրություներ

Կատեգորիա:21-րդ դարի կին քաղաքական գործիչներ
Կատեգորիա:Նախագահների երեխաներ
Կատեգորիա:Ռումինիայի քաղաքական գործիչներ
Կատեգորիա:Ռումինիայում ծնվածներ
Ջոզեֆ Քեննեթ Սսեբագալա

**Ջոզեֆ Քեննեթ Սսեբագալա** (, ), ուգանդացի կինոռեժիսոր և սցենարիստ։ Ռեժիսորական արվեստ սկսել է սովորել 2008 թվականից։ 2011 թվականին ընդգրկված է եղել Դուրբանի միջազգային կինոփառատոնի տաղանդների կամպուսում։ Հիմնել է *Zenken Films* կինոընկերությունը, որտեղ հանդես գալով որպես ռեժիսոր, սցենարիստ և պրոդյուսեր՝ նկարահանել է իր առաջին գեղարվեստական ֆիլմերը՝ *Master on Duty*-ն և *That Small Piece*-ը։ «Տնային կալանք» («*House Arrest*») կինոնկարի համար Ուգանդայի 2015 թվականի կինոփառատոնում մրցանակի է արժանացել «Լավագույն ռեժիսոր» անվանակարգում։ Այդ և  *Call 112* ֆիլմերը երեք անվանակարգում մրցանակների են առաջադրվել «*Աֆրիկացի կինոդիտողների ընտրություն*» անվանումը կրող մրցանակաբաշխությունում (*Africa Magic Viewers' Choice Awards*  (AMVCA):  Այդպիսով՝ Ջոզեֆ Քեննեթ Սսեբագալան դարձել է նման հաջողությունների հասած ուգանդացի առաջին կինոգործիչը։

## Ֆիլմագրություն
*Master on Duty (2009)
*Akataka/That Small Piece (2011)
*Reform (2014)
*Call 112 (2015)
*House Arrest (2015)

## Ծանոթագրություններ

## Արտաքին հղումներ
* 

Կատեգորիա:Աֆրիկացի կինոռեժիսորներ
Կատեգորիա:Աֆրիկացի պրոդյուսերներ
Կատեգորիա:Աֆրիկացի սցենարիստներ
Կատեգորիա:Պրոդյուսերներ
Կատեգորիա:Սցենարիստներ այբբենական կարգով
Ռոբերտա Անաստասե

**Ռոբերտա Անաստասե** ( (), ռումինացի քաղաքական գործիչ։ Ռումինիայի խորհրդարանի Պատգամավորների պալատի նախագահ 2008 թվականի դեկտեմբերի 19-ից մինչև 2012 թվականի հուլիսի 3-ը, 2007 թվականից՝ Եվրախորհրդարանի պատգամավոր։

## Կենսագրություն
Ծնվել է 1976 թվականի մարտի 27-ին։ 1994 թվականին գեղեցկության ազգային մրցույթում ստացել է «Միսս Ռումինիա» տիտղոսը։ 1998 թվականին ավարտել է Բուխարեստի համալսարանը սոցիոլոգի մասնագիտությամբ։

Աշխատել է PR-ի ոլորտում ընկերության տնօրեն, եղել է տրանսպորտի նախարարի խորհրդական։ Աշխատել է Ռումինիայի խորհրդարանում որպես խորհրդական։ Նա նաև ներկայացրել է Ռումինիան 1996 թվականին «Միսս Տիեզերք» գեղեցկության մրցույթում։ 2001 թվականից Ռումինիայի երիտասարդական խորհրդի փոխնախագահն է։

2007 թվականի հունվարի 1-ին նա ստացել է Եվրախորհրդարանի անդամի մանդատ՝ կապված Ռումինիայի՝ Եվրամիությանն անդամակցելու հետ։

Եվրախորհրդարանում Ռոբերտա Անաստասեն եղել է արտաքին հարաբերությունների հանձնաժողովի ԵԺԿ-ԵԴ խմբում, ինչպես նաև անվտանգության և պաշտպանության ենթահանձնաժողովում (որպես դրա փոխնախագահ)։

2008 թվականին Ռումինիայի խորհրդարանական ընտրությունների ժամանակ նա ընտրվել է Պատգամավորների պալատի անդամ Ռումինիայի Լիբերալ-դեմոկրատական կուսակցությունից։ Այնուհետեւ նա գլխավորել է Ռումինիայի խորհրդարանի ստորին պալատը։

## Ընտանիք
Նրա հայրը՝ Կոռնել Անաստասեն, մինչև 1989 թվականը եղել է Պլոյեշթիում մայիսի 1-ի գործարանի տնօրեն , այնուհետև՝ Պրահովայի ենթապրեֆեկտ։

## Մրցանակներ
* ԱՄՆ Նեբրասկա նահանգի պատվավոր քաղաքացի
* ԱՄՆ Մերիլենդ նահանգի District Heights նահանգի պատվավոր քաղաքացի

## Այլ գործունեություն
## Ծանոթագրություներ

## Արտաքին հղումներ
* President of the Chamber of Deputies 
* European Parliament profile

Կատեգորիա:21-րդ դարի կին քաղաքական գործիչներ
Կատեգորիա:Միսս Տիեզերք
Կատեգորիա:Ռումինիայի քաղաքական գործիչներ
Կատեգորիա:Ռումինիայում ծնվածներ
Ջուլիետ Ասանտե

**Ջուլիետ Յաա Ասանտևա Ասանտե** (, ), գանացի դերասանուհի, պրոդյուսեր, կինոռեժիսոր, բարեգործ։

## Գործունեություն
1999 թվականին Ասանտեն հիմնել է կինոարտադրության *Eagle House Productions* ընկերությունը։ 2014 թվականին էլ հիմնադրել է բջջային հեռախոսներով ֆիլմերի նկարահանմամբ զբաղվող *Mobile Flicks* ընկերությունը։ Համարվում է նաև *Black Star* միջազգային կինոփառատոնի հիմնադիրն ու գործադիր տնօրենը։

Նրա նկարահանած «Արծաթե անձրև» (*Silver Rain*) կինոնկարը մի քանի անվանակարգերում մրցանակների է առաջադրվել *Africa Magic Viewer's Choice Awards* (AMVCA) 2015 թվականի մրցանակաբաշխությունում։ Ստեղծագործական ու վարչական իր գործունեության հետ մեկտեղ Ասանտեն հիմնել ու ղեկավարում է «Փրկենք մեր կանանց» (*Save Our Women International*) ոչ առևտրային կազմակերպությունը, որն զբաղվում է կանանց սեռական դաստիարակությամբ։

## Ընտրյալ ֆիլմագրություն
### Որպես ռեժիսոր և սցենարիստ
*2015 - *Silver Rain*

### Որպես կինոդերասանուհի
*1996 - *Screen Two*

## Մեծարանք
* *The Hollywood Reporter* ամերիկյան ամսագրի *Next Generation International TV* մրցանակ (2009)
* *World of A Difference 100 Most Impactful Women* ցանկում բարձր տեղի և մրցանակի հատկացում *Alliance for Women* (TIAW) կազմակերպության կողմից (2009)
* Գանայի ձեռներեց կին առաջնորդների ընկերակցության անդամ (*Ghana’s Assoc. of Women Entrepreneur leaders*) (2009)
* Գանայի լավագույն դերասանուհու մրցանակ (2009)

## Ծանոթագրություններ

## Արտաքին հղումներ
*

Կատեգորիա:Աֆրիկացի կինոռեժիսորներ
Կատեգորիա:Դերասաններ այբբենական կարգով
Կատեգորիա:Աֆրիկացի դերասաններ
Կատեգորիա:Աֆրիկացի դերասանուհիներ
Կատեգորիա:Պրոդյուսերներ
Կատեգորիա:Աֆրիկացի պրոդյուսերներ
Կատեգորիա:Սցենարիստներ այբբենական կարգով
Կատեգորիա:Աֆրիկացի սցենարիստներ
Կատեգորիա:Կին պրոդյուսերներ
Կատեգորիա:Կին սցենարիստներ
Կատեգորիա:Կին կինոռեժիսորներ
Կալիստա Սի

**Կալիստա Սի** (, ) , սենեգալցի կինոսցենարիստ, ով ճանաչում ու համբավ է ձեռք բերել որպես «Ամուսնացած տղամարդու սիրուհին» (*Maîtresse d'un homme marié*, 2019–present) հեռուստասերիալի սցենարի հեղինակ և պրոդյուսեր։

Այդ սերիալի առաջին դրվագը հեռարձակվել է 2019 թվականի հունվարին, *Marodi TV Sénégal* հեռուստաալիքով, միաժամանակ ներբեռնվել է YouTube-ում։

Սին արտացոլել է սենեգալցի կանանց առօրյա կյանքը, անդրադարձել սեքսի, անհավատարմության, ընտանեկան բռնության, բազմակնության և հասարակական հնչեղություն ունեցող, լայն խավերի հուզող այլ հիմնախնդիրների, որոնք սովորաբար չեն էլ շոշափվում սենեգալյան զանգվածային լրատվամիջոցներում։ Եվ պատահական չէ, որ հեռուստասերիալն առաջ է բերել հակասական կարծիքներ, գաղափարների, մտքերի բախում, թեժ բանավեճեր։ Սերիալում կանանց սեքսուալ ազատության հիմնախնդրի բացահայտ արծարծումը հանգեցրել է նրան, որ իսլամ կղերականները կոչ են արել արգելել դրա ցուցադրությունը։

2019 թվականին BBC-ին Կալիստա Սիին ներառել է իր կազմած «*100 կանայք*» ցանկում։

Սին մասնագիտական իր կրթությամբ ժուռնալիստ է։ Ապրում է Սենեգալի մայրաքաղաք Դակարում։ Ամունացել է համակարգչային մասնագետ Մեդուն Դիոպի հետ։

## Ծանոթագրություններ

Կատեգորիա:Պրոդյուսերներ
Կատեգորիա:Աֆրիկացի պրոդյուսերներ
Կատեգորիա:Սցենարիստներ այբբենական կարգով
Կատեգորիա:Աֆրիկացի սցենարիստներ
Կատեգորիա:Կին պրոդյուսերներ
Կատեգորիա:Կին սցենարիստներ
Կատեգորիա:Սենեգալցի կին գրողներ
Սիմհասենա

**Սիմհասենա** (), հին հնդկական Արևմտյան Քշատրապաս պետության թագավորը (380-384/385)։

## Կենսագրություն
Սիմհասենան Ռուդրասենա III-ի քրոջ որդին էր և գահ է բարձրացել նրա մահից հետո։ Չանդ Ջայն Քայլաշը, նշելով այն փաստը, որ Ռուդրասենա III-ին հաջորդել է ոչ թե որդին, այլ նրա զարմիկը, կասկած է հայտնել, որ երկրի տիրակալի փոփոխութունը տեղի է ունեցել բնական և խաղաղ ճանապարհով։ Հետազոտողը նաև առաջարկել է Սիմհասենային նույնականացնել Իսվարամիտրա թագավորի համանուն որդու հետ, որոնց անունները նշված են Սանչիի մոտ հայտնաբերված կավե իրերի վրա։ Միաժամանակ Քայլաշը դժվարանում է բացահայտել այս տիրակալների կապը Սրիդհարավարմանի հետ, որը իշխում էր Արևելյան Մալվայում։ Ըստ Սաթյա Շրավայի՝ Ռուդրասենա III-ը կարող էր մահանալ երիտասարդ հասակում կամ սպանվել գուպտաների հետ բախումների ժամանակ՝ չթողնելով ուղղակի իրավահաջորդներ։ Սիմհասենայի մետաղադրամների հատման տարեթվերը միանշանակ չեն, բայց ամեն դեպքում գիտնականներն այս մահաշատրապի կառավարման շրջանը վերագրում են 380-ական թվականներին։ Սիմհասենային հաջորդել է նրա որդին՝ Ռուդրասենա IV-ը։

## Ծանոթագրություններ

Կատեգորիա:Հին Հնդկաստան
Կատեգորիա:Հնդկաստանի պատմություն
Վիլյա Բլինկևիչիուտե

**Վիլյա Բլինկևիչիուտե**, (), լիտվացի իրավաբան և քաղաքական գործիչ, Եվրոպական խորհրդարանի պատգամավոր և սոցիալական ապահովության և աշխատանքի նախկին երկարամյա նախարար։ Բլինկևիչիուտեն Լիտվայի Սոցիալ-դեմոկրատական կուսակցության անդամ է 2006 թվականից։

## Վաղ կյանք և կրթություն
Բլինկևիչուտեն ծնվել է Լիտվայում, Լինկուվա քաղաքում։ Լինկուվայի միջնակարգ դպրոցը գերազանցությամբ ավարտելուց հետո ընդունվել է Վիլնյուսի պետական համալսարանի իրավաբանական ֆակուլտետը, որն ավարտել է 1983 թվականին՝ ստանալով իրավագիտության մագիստրոսի որակավորում։

## Քաղաքական կարիերա
1983 թվականից ի վեր Բլինկևիչիուտեն իր ողջ մասնագիտական կյանքը նվիրել է սոցիալական ապահովության և աշխատանքի նախարարությունում աշխատելուն։ 1996 թվականին նա մտավ քաղաքականություն և դարձավ սոցիալական ապահովության և աշխատանքի փոխնախարար։

2000 թվականին Բլինկևիչիուտեն նշանակվել է սոցիալական ապահովության և աշխատանքի նախարար, նախ՝ վարչապետ Ռոլանդաս Պակսասի կառավարությունում։ Նա այդ պաշտոնում մնաց մինչև 2008 թվականը։

2004-2009 թվականներին Բլինկևիչիուտեն եղել է Սեյմի անդամ։

## Եվրոպական խորհրդարան
Եվրոպական խորհրդարանի անդամ է 2009 թվականից։ 2009 թվականին և 2014 թվականին Բլինկևիչյուտեն ընտրվել է Եվրախորհրդարանում Լիտվայի սոցիալ-դեմոկրատական կուսակցության ներկայացուցիչ։ Եվրախորհրդարանում նա պատկանում է Սոցիալիստների և դեմոկրատների առաջադիմական դաշինքի խմբին։

2014 թվականի ընտրություններից հետո Բլինկևիչուտեն դարձավ Կանանց իրավունքների և գենդերային հավասարության հանձնաժողովի (FEMM) փոխնախագահ. նա հանձնաժողովի նախագահ է ընտրվել 2017 թվականի հունվարին։

Բացի այդ, Բլինկևիչուտեն Զբաղվածության և սոցիալական հարցերի հանձնաժողովի (EMPL) և Եվրանեսթ խորհրդարանական վեհաժողովում պատվիրակության լիիրավ անդամ է, ինչպես նաև Քաղաքացիական ազատությունների, արդարադատության և ներքին գործերի հանձնաժողովի փոխարինող անդամ։ Նա նաև հաշմանդամության և երեխաների իրավունքների միջխմբի և ծայրահեղ աղքատության և մարդու իրավունքների միջխմբի անդամ է։

## Ճանաչում
2004 թվականին Բլինկևիչյուտեն պարգևատրվել է Լիտվայի «Արժանիքների համար» շքանշանով։

## Ծանոթագրություներ

## Արտաքին հղումներ
*Profile of Vilija Blinkevičiūtė on the official website of the European Parliament

Կատեգորիա:21-րդ դարի կին քաղաքական գործիչներ
Կատեգորիա:Լիտվայի քաղաքական գործիչներ
Կատեգորիա:Լիտվայում ծնվածներ
Կատեգորիա:Վիլնյուսի համալսարանի շրջանավարտներ
Հոր և դստեր օր

**Հոր և դստեր օր** (հաճախ կոչվում է **Հոր և դստեր միջազգային օր**), ամենամյա տոն, որը նշվում է ԱՄՆ-ում հոկտեմբերի երկրորդ կիրակի օրը, նվիրված է հոր և դստեր միջև եղած հարաբերություններին։ Ի տարբերություն մայրերի և հայրերի օրվան՝ տոնը պաշտոնապես ճանաչված չէ։

## Պատմություն
Տոնը ստեղծվել է Սմոքի Ռոբինսոնի կողմից՝ ի պատիվ իր և միակ դստեր միջև կապի։ Մարդկային զարգացման պատմության մեջ հայրերի և որդիների միջև կապն ավելի ամուր է համարվում, և այս տոնը խթանում է աղջիկների և հայրերի միջև կապի ամրացմանը։

### Տոնակատարություն
Հոր և դստեր օրվա տոնումը կարող է պարունակել ինչպես նյութական, այնպես էլ ոչ նյութական դրսևորումներ։ Ոչ նյութական են միմյանց հետ գրկախառնությունը, ժամանակ անցկացնելը և միմյանց կյանքում ներկայություն ապահովելը։

2017 թվականի սեպտեմբերին «Rockabye Baby! Music»-ը տոնի պատվին թողարկել է Սմոքի Ռոբինսոնի «My Girl» երգի օրորոցային տարբերակը։ Հոկտեմբերին շնորհավորական բացիկներ արտադրող «American Greetings» ընկերությունը հայտարարել է Սմոքի Ռոբինսոնի հետ բացիկների շարք թողարկելու իր ծրագրի մասին՝ նշելու հոր և դստեր օրվա մեկնարկը։

## Հոր բացակայությունը ԱՄՆ-ում
ԱՄՆ-ում 15 միլիոն երեխա ապրում է առանց հոր։ Հոր բացակայությունը հիմնականում ծնողների ամուսնալուծության արդյունք է, և մի շարք տեսությունների համաձայն՝ տարբեր գործոններ, այդ թվում՝ ընտանիքի աղքատությունը, զարգացման ընթացքում ծագած դժվարությունները և այլն, պայմանավորված են հոր բացակայությամբ։ Ավանդաբար ենթադրվում է, որ հայրերը պետք է ապահովեն երեխաների պաշտպանությունը և աջակցեն նրանց՝ խթանելով զարգացմանը։ Հոր բացակայությունը դստեր կյանքում կարող է հանգեցնել մի շարք խնդիրների։

## Ծանոթագրություններ

Կատեգորիա:ԱՄՆ-ի տոներ
Կատեգորիա:Ամերիկյան մշակույթ
Կատեգորիա:Ազգակցություն և սերում
Կատեգորիա:Ընտանիք
Boeing F-15SE Silent Eagle

**F-15SE Silent Eagle** (), 4++ դասի ամերիկյան բազմաֆունկցիոնալ կործանիչ՝ ռադիոտեղորոշիչային տեսանելիությունը նվազեցնող տեխնոլոգիայով, որը մշակվել է Boeing-ի և նրա արտասահմանյան գործընկերների կողմից՝ F-15E կործանիչի հիման վրա։ Այն ներկայացվել է 2009 թվականի մարտի 17-ին, իսկ նախատիպի առաջին թռիչքը տեղի է ունեցել 2010 թվականի հուլիսի 8-ին։

## Թռիչքա-տեխնիական բնութագրերը
### Տեխնիկական բնութագրեր
* Անձնակազմ՝ 2 մարդ
* Երկարություն՝ 19,43 մ
* Թևերի բացվածքը՝ 13,05 մ
* Բարձրություն՝ 5,63 մ
* Թևերի մակերես՝ 56,5 մ²
* Թևերի պրոֆիլ՝ NACA 64A006.6, NACA 64A203
* Զանգված․
**դատարկ՝ 14300 կգ
** թռիչքային առավելագույն քաշ՝ 36700 կգ
* Թևերի բեռնվածություն․
** թռիչքային առավելագույն զանգվածով՝ 650 կգ/մ²
[thumb|200px|[Pratt & Whitney F100|P&W F100 շարժիչը փորձարկման ժամանակ]]
* Շարժիչ․
** շարժիչի տեսակ՝ Տուրբոռեակտիվ շարժիչ՝ հետայրիչով
** տեսակ։ «Pratt & Whitney F100-PW-229»
** շարժում․
*** առավելագույն՝ 2 × 8060 կգու (2 × 79 կՆ)
*** ֆորսաժի ժամանակ՝ 2 × 13200 կգու (2 × 129,7 կՆ)
** շարժիչի զանգվածը՝ 1450 կգ
* Հպում-քաշ հարաբերակցություն․
** թռիչքային առավելագույն զանգվածով՝ 0,72 կգու/կգ

### Թռիչքային բնութագրեր
* Առավելագույն արագությունը․
** բարձրության վրա՝ 2655 կմ/ժ (М=2,5)
* թռիչքային միջակայք։
** առավելագույն՝ 3900 կմ (ԿՎԲ)
** մարտական շառավիղ՝ 1480 կմ
* Թռիչքի տևողությունը` մինչև 4 ժամ
* Առավելագույն բարձրություն՝ 18200 մ
* Բարձրանալու արագություն։ մինչև 250 մ/վ

### Սպառազինություն
* Թնդանոթային՝ 20 մմ-ոց M61 Vulcan ավիացիոն թնդանոթ՝ 500 արկով
* Մարտական ծանրաբեռնվածություն։ մինչև 11101 կգ
**ՀՕՕ․
*** AIM-9 Sidewinder
*** AIM-120 AMRAAM
** ՀՕՄ․
*** AGM-65
*** AGM-84 Harpoon
*** JASSM
** ավիառումբեր․
*** GBU-12, GBU-24, GBU-38
*** Mark 82
*** MK-84
*** JDAM

### Ավիոնիկա
F-15SE կործանիչների վրա օգտագործվելու է ռադիոլոկացիոն կայան՝ AN/APG-63 (v3) ակտիվ փուլավորված անտենային ցանցերով, ինչպես նաև համալիր սաղավարտի վրա տեղադրված թիրախային նշանակման «Joint Helmet Mourned Cueing System» համակարգ։ Կան նաև BAE Systems-ի կողմից արտադրված ռադիոէլեկտրոնային պայքարի սարքավորումներ, ներառյալ պասիվ ճառագայթման նախազգուշացմանհամակարգը։

## Մոդիֆիկացումներ
* **F-15SA** - "4++" սերնդի բազմաֆունկցիոնալ կործանիչ՝ Սաուդյան Արաբիայի Թագավորական ռազմաօդային ուժերի համար։ Պատվիրվել է 84 հատ։ Հայտնի է, որ սաուդյան F-15S-ի 68 միավոր արդիականացվում են մինչև F-15SA-ի մակարդակին։

## Ծանոթագրություններ

Կատեգորիա:Boeing ընկերության ինքնաթիռներ
Կատեգորիա:Կործանիչներ
Կատեգորիա:Ռազմական ինքնաթիռներ
Կատի Լենա Ն'դիայե

**Կատի Լենա Ն'դիայե** (, ), սենեգալա-ֆրանսիացի կինոռեժիսոր, պատերը նկարազարդող աֆրիկացի կանանց մասին վավերագրական կինոնկարների հեղինակ։

## Կենսագրություն
Ծնվել է Սենեգալում, հասակ առել Եվրոպայում։ Փարիզում ուսումնասիրել է ժամանակակից գրականություն, այնուհետև ուսանել ռադիո-հեռուստատեսային ժուռնալիստիկա, որից հետո որպես ժուռնալիստ աշխատել է TV5 Monde և RTBF հեռուստաընկերություններոււմ՝ ապրելով Բրյուսելում։

Ն'դիայեի «Հետագծեր» (*Traces*) վավերագրական կինոնկարը, որ պատմում է Բուրկինա Ֆասոյի *կասանա* ցեղի կանանց որմնանկարչության մասին, *New York Times* թերթում արվեստաբան, կինոքննադատ Էլվիս Միտչելը բնորոշել է որպես *visually sharp and lovingly informal*: Ֆիլմում երեք ծեր կին մեկնաբանում են Անետինայի հյուղակների կավածեփ, կարմիր պատերին մի երիտասարդ, չամուսնացած աղջկա արած նկարները։ «Սպասելով տղամարդկանց» (*Awaiting for Men*) կինոնկարում էլ երեք հասակավոր կին պատմում են, թե ինչպես են պատկերազարդել Հարավարևելյան Մավրիտանիայում՝ Սահարա անապատի եզրին ընկած Ուալետա քաղաքի պատերը։

## Ֆիլմագրություն
* *Traces, empreintes de femmes* [Հետագծեր], 2003. 55 րոպե
* *En attendant les hommes* [Տղամարդկանց սպասելիս], 2007. 56 րոպե
* *On a le temps pour nous* [Ժամանակը մեր կողմից է], 2019. 67 րոպե
* *Une Histoire du Franc CFA*, 2019, 90 minutes, production Neon Rouge, Indigo Mood, Tact Production

## Ծանոթագրություններ

## Արտաքին հղումներ
* 

Կատեգորիա:Աֆրիկացի կին կինոռեժիսորներ
Կատեգորիա:Աֆրիկացի կինոռեժիսորներ
Կատեգորիա:Կին սցենարիստներ
Կատեգորիա:Սենեգալցի կին կինոռեժիսորներ
Քեմի Ադեթիբա

**Քեմի Ադեթիբա** (, ), կինոյի, հեռուստատեսության, տեսահոլովակների (վիդեոների) նիգերիացի կին ռեժիսոր, ում աշխատանքները ցուցադրվել են *Channel O*, *MTV Base*, *Soundcity TV*, BET, Netflix հեռուստաալիքներով։

## Կենսագրություն
Ծնվել է 1980 թվականի հունվարի 8-ին, Լագոսում։ Մայրը ճարտարագետ և դերասանուհի Մայեն Ադեթիբան է։ Գնալով իր հոր՝ գովազդային տեսանյութերում բազմիցս հանդես եկած Դելե Ադեթիբայի ոտնահետքերով, զանգվածային լրատվամիջոցներում աղջիկն իր ուղին սկսել է պատանեկան հասակից՝ նկարահանվելով ազգային հեռուստատեսության գովազդային երկու տեսահոլովակներում։

Քեմին ավարտել է Լագոսի համալսարանը՝ ստանալով իրավունքի բակալավրի աստիճան։

## Մրցանակներ և առաջադրումներ
Քեմի Ադեթիբայի մի շարք աշխատանքներ արժանացել են մրցանակների։ *TY Bello*-ի «*Ekundayo*» երգի հոլովակի համար նրան *Soundcity TV Music Video Awards* մրցանակաբաշխությունում շնորհվել է *Best Female Video* մրցանակ։ Այդ նույն անվանակարգում մրցանակ է շահել նաև Omawumi-ի «*Today na Today*»  երգի հոլովակի համար՝ Nigeria Entertainment Awards-2010 մրցանակաբաշխությունում։

2015 թվականին կայացած *City People Entertainment Award* մրցանակաբաշխությունում Քեմին ստացել է *Best Music Video Director Of The Year* («Տարվա լավագույն երաժշտական տեսահոլովակի ռեժիսոր») մրցանակ, 2017 թվականին անցկացված *Film and Television* մրցանակաբաշխությունում՝ HNWOTY մրցանակ՝ ճանաչվելով որպես «Տարվա կին»։ 2014 թվականին նա *The Headies* մրցանակաբաշխությունում առաջադրվել է   
«Տարվա լավագույն երաժշտական տեսահոլովակի ռեժիսոր» մրցանակի։

## Ֆիլմագրություն
**The Wedding Party* (2016)
**King of Boys* (2018)
**King of Boys: The Return of the King* (2021)
*

## Ընտրյալ տեսահոլովակներ
*2017: King Women
*2015: "Last Bus-Stop" (Niyola-ի երգի հոլովակը) 
*2015: "Dance Go (Eau de Vie)" 
*2015: "Out A Magazine" (Lindsey Abudei-ի երգի հոլովակը) 
*2014: "My Darlin" (Tiwa Savage-ի երգի հոլովակը)
*2014: "My Place" (Lynxxx-ի երգի հոլովակը)
*2014: "Love to Love You" (Niyola-ի երգի հոլովակը)
*2014: "Sitting on the Throne" (Olamide-ի երգի հոլովակը)
*2014: "Anifowose" (Olamide-ի երգի հոլովակը)
*2014: "Onye" (Waje-ի երգի հոլովակը)
*2013: "Toh Bad" (Niyola-ի երգի հոլովակը)
*2013: "Say" (Bez-ի երգի հոլովակը)
*2012: "If I Die" (Da Grin-ի երգի հոլովակը)
*2012: "Tease Me/Bad Guys" (Wizkid-ի երգի հոլովակը)
*2011: "I Believe" (Ego-ի երգի հոլովակը)
*2011: "Follow You Go" (Banky W.-ի երգի հոլովակը)
*2011: "The Future" (TY Bello-ի երգի հոլովակը)
*2010: "Fall in Love" (Ego-ի երգի հոլովակը)
*2010: "Lagos Party" (Banky W.-ի երգի հոլովակը)
*2010: "More You" (Banky W.-ի երգի հոլովակը)
*2011: "Today Na Today" (Omawumi-ի երգի հոլովակը)
*2008: "Ekundayo" (TY Bello-ի երգի հոլովակը)

## Ծանոթագրություններ

## Արտաքին հղումներ
*
*Sitio oficial

Կատեգորիա:Աֆրիկացի կինոռեժիսորներ
Կատեգորիա:Կին կինոռեժիսորներ
Կատեգորիա:Նիգերացի կինոռեժիսորներ
Կատեգորիա:Նիգերիացի կինոպրոդյուսերներ
Քևին Նվանկվոր

**Քևին Նվանկվոր** (, ), ծնունդով նիգերիացի կինոդերասան, կինոռեժիսոր և պրոդյուսեր, ով լայն ճանաչում ու համբավ է ձեռք բերել որպես «Ներքին թշնամի» (*Enemy Within*) և «Մոր սերը» (*A Mother's Love*) կինոնկարների սցենարիստ ու պրոդյուսեր, ֆիլմեր, որոնք ընտրական փուլը հաղթահարելով՝ մրցութային ցուցադրության են ներկայացվել Գվինեթ կենտրոնի և Մարբելայի միջազգային կինոփառատոներում (Gwinnett Center Film Festival and Marbella International Film Festival):

## Կենսագրություն
Քևինը ծնվել է Նիգերիայի Դելտա նահանգի Իսելե Ուկվու քաղաքում, որտեղ էլ տարրական ու միջնակարգ կրթություն է ստացել։ 2000 թվականին ավարտել է Օվերիի դաշնային տեխնոլոգիական համալսարանը՝ ստանալով նախագծերի կառավարման բակալավրի աստիճան։ Համալսարանում սովորելու տարիներին, ուսմանը զուգահեռ, նկարահանվել է նոլիվուդյան  «Թշնամիներ» (*Enemies*) և «Անսիրտը» (*Heartless*) ֆիլմերի գլխավոր դերերում՝ ընկերակցելով ճանաչված դերասաններ Քանայո Օ Քանայոյին, Սեյնթ Օբիին, Էուչարիա Անունոբիին։ Նա նաև ստեղծել է «Երկնային թատրոն» («*The Heavenly Theater*») անվանումը կրող քրիստոնեական դրամատիկական թատերախումբ, միաժամանակ գրել է կարճ պիեսներ (*In The Den of Agbalakwem I & II*, *Ashes of Regret*):

2008 թվականին Քևինը տեղափոխվել է Ամերիկայի Միացյալ Նահանգներ, բնակություն հաստատել Ատլանտայում, շարունակել ուսումնառությունը, ստացել մարքեթինգի, բիզնեսի կառավարման մագիստրոսի, հետագայում՝ Նյու Յորքի կինոակադեմիայից՝ նաև կինոարտադրության բնագավառում գեղարվեստի մագիստրոսի աստիճան։ «Ներքին թշնամի» (*Enemy Within*) և «Մոր սերը» (*A Mother's Love*) կինոնկարների ստեղծմանը որպես սցենարիստ ու պրոդյուսեր մասնակցելուց հետո նա ձեռնամուխ է եղել իր առաջին ռեժիսորական աշխատանքին՝ «Գայթակղելով ճակատագրին» (*Tempting Fate*) ֆիլմի նկարահանմանը (ֆիլմը ներկայացվել է համաաֆրիկյան կինոփառատոնում և ամերիկյան Indie Fest-ում)։

## Ֆիլմագրություն
* *In The Den of Agbalakwem I* (1996) (սցենարիստ)
* *In The Den of Agbalakwem II* (1996) (սցենարիստ)
* *Enemies* (1997) (դերասան)
* *Heartless* (1997) (դերասան)
* *Ashes of Regret* (1998) (սցենարիստ)
* *Enemy Within* (2012) (սցենարիստ, պրոդյուսեր)
* *A Mother's Love* (2012) (սցենարիստ, պրոդյուսեր)
* *Tempting Fate* (2015) - (սցենարիստ, պրոդյուսեր, ռեժիսոր)
* *Muna* (2019) (ռեժիսոր և պրոդյուսեր)

## Ծանոթագրություններ

## Արտաքին հղումներ

Կատեգորիա:Աֆրիկացի դերասաններ
Կատեգորիա:Աֆրիկացի պրոդյուսերներ
Կատեգորիա:Աֆրիկացի սցենարիստներ
Կատեգորիա:Դերասաններ այբբենական կարգով
Կատեգորիա:Նիգերացի կինոռեժիսորներ
Կատեգորիա:Սցենարիստներ այբբենական կարգով
Crazy in Love (Itzy խմբի ալբոմ)

***Crazy in Love***, հարավկորեական գըրլ բենդ Itzy-ի դեբյուտային ստուդիական ալբոմը։ Այն բաղկացած է տասնվեց երգից, որոնց թվում է նաև "Loco" երգը։ Այն թողարկվել է 2021 թվականի սեպտեմբերի 24-ին` JYP Entertainment-ի կողմից։

## Չարթեր

### Շաբաթական չարթեր

### Ամսվա չարթեր

## Հավաստագրումներ

|}

## Թողարկման պատմություն
}
| 
|}

## Ծանոթագրություններ

Կատեգորիա:Հարավկորեական ալբոմներ
Կատեգորիա:Կորեերեն ալբոմներ
Շարոց

**Շարոց** կամ **քաղցր սուջուխ**, ընկույզի միջուկով, ալրով, դոնդողանման թանձր զանգվածով պատած,  թելին շարած չորացրած ընկույզի շարով, համեմունքներով, փափուկ և քաղցր հայկական աղանդեր։ Ավանդական «շարոց» անվանումն ավելի ու ավելի քիչ է հանդիպում։ Հայաստանում ավելի ու ավելի հաճախ այն անվանում են շուջուխ։ Շարոցը հայկական ամանորյա սեղանի պարտադիր մասն է։

## Պատրաստում
Շարոցը պատրաստում են խաղողի դոշաբից, ալյուրից, ջրից, շաքարավազից, ընկույզից և համեմունքներից։ Ընկույզները մաքրում, կիսում,  և շարում են թելի վրա։ Խառնուրդը եփում են թույլ կրակի վրա՝  անընդհատ խառնելով։ Դոնդողանման զանգվածի առաջացումից հետո մեջը մի քանի անգամ թաթախում են ընկույզների կապոցները, կրկնում են մի քանի անգամ և կախելով չորացնում են 10-12 օրվա ընթացքում։

Շարոցի համի վրա ազդողը պատրաստման առանձնահատկությունն է՝ խաղողի քաղցուի մշակումը բենտոնիտով, հնեցումն ու քամումը։ Ավանդական բաղադրատոմսում թարմ խաղողի քաղցուն քամում են շորով և բենտոնիտի փոխարեն մշակում հողով, որպեսզի չեզոքացնեն թթուները։ Շարոցն ավելի փափուկ է, քան չուրխելան։ Բացի այդ, շարոցում օգտագործվում է դարչին, մեխակ, "հիլ" համեմունքների խառնուրդը։

## Ծանոթագրություններ
Կիկի Մորդի

**Նկիրու «Կիկի» Մորդի** (, ), նիգերիացի հետաքննող ժուռնալիստ, կինոռեժիսոր, գրող, ձեռներեց։ Դպրոցից դուրս է մնացել ուսուցիչներից մեկի հետապնդման հետևանքով։ Այդ փորձությունը հետագայում նրան հանգեցրել է *Sex for Grades* տեսաֆիլմի նկարահանմանը՝  BBC Africa Eye-ի աջակցությամբ։ Տեսաֆիլմը վավերականորեն ցուցադրել է սեքսուալ հետապնդման խորքային արտահայտվածությունը նիգերիացի և գանացի մանկավարժների շրջանում։ 2016 թվականին Կիկի Մորդին արժանացել է *Nigerian Broadcasters Merit Awards* մրցանակաբաշխության *Outstanding Radio Program Presenter (South-South)* մրցանակին։

## Կենսագրություն
Կիկին ծնվել է Նիգերիայի Ռիվերս նահանգի Պորտ Հարկորտ քաղաքում։ Միջնակարգ կրթություն ստանալուց հետո ընդունվել է համալսարան՝ բժշկություն ուսումնասիրելու նպատակով, բայց ստիպված է եղել թերի թողնել ուսումը՝ դարձյալ սեքսուալ հետապնդման ենթակվելու պատճառով (այս անգամ՝ ֆակուլտետի դասախոսներից մեկի կողմից)։

Ժուռնալիստական իր կարիերան սկսել է 2015 թվականին՝ որպես նիգերիական Բենին քաղաքի *KU Television and Radio* ընկերության ռադիոհաղորդավարուհի, ապա դարձել է *Women Radio*-ի (WFM 91.7) հաղորդավարական բաժնի ղեկավար։ 2017 թվականին առցանց ստորագրահավաք է նախաձեռնել նիգերիացի ոստիկանների կողմից երիտասարդների նկատմամբ կիրառվող շորթմանն ու շահագործմանը վերջ դնելու պահանջով։ Դա տեղի է ունեցել այն բանից հետո, երբ մի խումբ ոստիկաններ ներխուժել են իր բնակարանը, ձերբակալել իրեն ու իր բոյֆրենդին՝ մեղադրելով աղանդավորության և արդարադատությանը խոչընդոտելու մեջ ու խոստացել են գործին ընթացք չտալ որոշակի գումարի դիմաց։ Հասարակական լայն արձագանք է ստացել 2019 թվականի հոկտեմբերին *BBC Africa Eye*-ի աջակցությամբ նրա ու իր թիմի նկարահանած ու թողարկած *Sex for Grades Documentary* 13 րոպեանոց տեսաֆիլմը, որն ի ցույց է հանել նիգերիացի ու գանացի մանկավարժների շրջանում խոր արմատներ գցած սեքսուալ հետապնդման «մշակույթը»։ Տեսաֆիլմի կապակցությամբ բարձրացած սկանդալի արդյունքում մի շարք դասախոսներ ու պաշտոնյաներ ազատվել են աշխատանքից, Նիգերիայի խորհրդարանը համապատասխան օրենք է ընդունել, որով մինչև 14 տարվա ազատազրկում է նախատեսված։ 2019 թվականին Կիկին թողարկել է  «Կյանքը ծովածոցի ափին» (*Life at the Bay*) վավերագրական կինոնկարը Թարկվա ծոցի մերձափնյա բնակավայրում ապրողների և հատկապես տեղաբնիկ կանանց գոյատևման ու մաքառումների մասին։ 2020 թվականին նրան շնորհվել է ԱՄՆ-ի մայրաքաղաքում՝ Վաշինգտոնում գործող Մայքլ Էլիոթի անվան միջազգային կենտրոնի մրցանակը «Ժուռնալիստիկա» անվանակարգում։ Բացի այդ, նա առաջադրվել է «Էմմի» մրցանակի «Արդիական հրատապ թեմաներ» անվանակարգում։

## Ծանոթագրություններ

## Արտաքին հղումներ
* 
* Kiki Mordi at FilmFreeway

Կատեգորիա:Աֆրիկացի լրագրողներ
Կատեգորիա:Աֆրիկացի կինոռեժիսորներ
Կատեգորիա:Լրագրողներ այբբենական կարգով
Կատեգորիա:Կին լրագրողներ
Կատեգորիա:Կին կինոռեժիսորներ
Կատեգորիա:Նիգերիացի գրողներ
Կատեգորիա:Նիգերիացի ռեժիսորներ
Քինգ Քասի

**Քինգ Քասի Քաբվիտա** (, ծնյալ **Շերոն Քասվեկա Քաբվիտա**/ **Sharon Kasweka Kabwita**, ), առավել հայտնի **King Cassie** անունով, զամբիացի  դերասանուհի, կինոռեժիսոր, պրոդյուսեր։ Լայն ճանաչում ու համբավ է ձեռք բերել հատկապես զամբիական «Սիրախաղեր» (*Loves Games*) հեռուստասերիալում Քասվանա Չիլեշեի դերը տպավորիչ կերպով կատարելու, ինչպես նաև 2015 թվականին նկարահանված «Լողա կամ սկիր. Վտանգավոր ճամփորդություն» («*Sink or Swim: The Perilous Journey*») ֆիլմի գլխավոր հերոսուհու կերպարը վարպետորեն մարմնավորելու  շնորհիվ։ Քաբվիտան միաժամանակ իր սեփական պրոդյուսերական ընկերության՝ *King Cassie Empire*-ի գործադիր տնօրենն է և աֆրիկյան կինոփառատոնի ներկայիս դեսպանը։ Նա զամբիացի առաջին դերասանն է, որ հանդես է եկել նոլիվուդյան ֆիլմում և համագործակցել նիգերիացի, գանացի, տանզանիացի և քենիացի կինոգործիչների հետ։ Քինգ Քասին զամբիական կինոարտադրության հիմնադիր-առաջամարտիկներից է և զամբիացի ամենանշանավոր կինոդերասանուհին։ 2013 թվականին նա նկարահանել ու թողարկել է իր առաջին ֆիլմը, որը միաժամանակ զամբիական և տանզանիական առաջին կինոնկարն էր (ի դեպ, այդ ֆիլմում նա հանդես է եկել նաև գլխավոր հերոսուհու կերպարի մարմնավորմամբ)։

## Ֆիլմագրություն
### Որպես ռեժիսոր / սցենարիստ / պրոդյուսեր

### Որպես կինոդերասանուհի

## Մրցանակներ և առաջադրումներ

## Ծանոթագրություններ

Կատեգորիա:Աֆրիկացի գործարարներ
Կատեգորիա:Աֆրիկացի դերասաններ
Կատեգորիա:Աֆրիկացի դերասանուհիներ
Կատեգորիա:Աֆրիկացի կինոռեժիսորներ
Կատեգորիա:Աֆրիկացի պրոդյուսերներ
Կատեգորիա:Աֆրիկացի սցենարիստներ
Կատեգորիա:Բեմական կեղծանուններ
Կատեգորիա:Դերասաններ այբբենական կարգով
Կատեգորիա:Կին կինոռեժիսորներ
Կատեգորիա:Կին պրոդյուսերներ
Կատեգորիա:Կին սցենարիստներ
Կատեգորիա:Պրոդյուսերներ
Կատեգորիա:Սցենարիստներ այբբենական կարգով
Դուքս Անտոն Ուլրիխի թանգարան

**Դուքս Անտոն Ուլրիխի թանգարան** (*Herzog Anton Ulrich-Museum*), հին վարպետների պատկերասրահ, գտնվում է գերմանական Բրաունշվայգ քաղաքում՝ Ստորին Սաքսոնիայի հարավ–արևելքում։ Եվրոպայի հնագույն թանգարաններից է։ 2004 թվականին նշվել է թանգարանի հիմնադրման 250-ամյակը։

Թանգարանի հավաքածուի զգալի մասը հավաքագրել է Անտոն Ուլրիխ Բրաունշվեյգ Վոլֆենբյուտացին (1633—1714)՝ առաջին «լուսավորյալ բռնապետներից» մեկը, Պետրոս II կայսեր նախապապը։ Նա գումար չի խնայել քաղաքամերձ Զալցադալում գտնվող կալվածքը նկարներով և արձաններով զարդարելու համար (այն ավերվել է XIX դարում՝ վեստֆալյան արքա Ժերոմ Բոնապարտի հրամանով)։

Էրլանգենի համալսարանի հիմնադիր ֆիզիկոս Դանիել դե Սուպերվիլի առաջարկով թանգարանը դարձել է հանրային։ Հասարակական այցելությունների համար այն բացվել է 1754 թվականին՝ Բրիտանական թանգարանի հիմնադրումից մեկ տարի անց։ Հավաքածուն ներառում է Հյուսիսային Եվրոպայի հանրահայտ վարպետների՝ Կրանախի, Հոլբայնի, Անտոնիս վան Դեյքի, Ռուբենսի, Ռեմբրանդի, Վերմեերի, Յոախիմ Լունի գործերը։ Վելֆերի դինաստիայի մայոլիկայի հավաքածուն համարվում էր ամենահարուստը տվյալ ժամանակի համար։ Թանգարանի յուրօրինակ ցուցանմուշներից է Մաթեուս Շվարցի ձեռագիր «Նորաձևության գիրքը»։

Նապոլեոնյան պատերազմների ժամանակ ֆրանսիացիները նրբանկատ չեն գտնվել Գերմանիայի իշխանների հավաքածուների նկատմամբ և իրենց հավանած գլուխգործոցները տեղափոխել են Լուվր։ Ռազմական գործողությունների ավարտից հետո Վելֆերի դինաստիային հաջողվել է հասնել կորսված արժեքների ռեստիտուցիայի։ XIX դարում համաեվրոպական հռչակ էր ձեռք բերել փորագրությունների հարուստ հավաքածուն, իսկ դուքս Ուլրիխի հավաքածուի մի մասը դարձել է Բրաունշվեյգի բնագիտական թանգարանի հիմքը։

1887 թվականից թանգարանի գեղարվեստի հավաքածուն ցուցադրվում է նեոռենեսանսի ոճով կառուցված շենքում, որը հատուկ նախագծել է ճարտարապետ Օսկար Զոմերը։ Միջնադարյան ցուցանմուշները ցուցադրվում են Դանկվարդերոդե ամրոցում։

Պատկեր:Giorgione, Self-Portrait braunschweig.jpg|Ջորջոնեի ենթադրյալ ինքնադիմանկարը
Պատկեր:Lucas Cranach d.Ä. - Bildnis Martin Luthers (Herzog Anton Ulrich-Museum).jpg|Կրանախ․ Մարտին Լյութեր Քինգի դիմանկար
Պատկեր:Peter Paul Rubens - Judith with the Head of Holofernes.jpg|Ռուբենս․ Հուդիթ
Պատկեր:Johannes Vermeer - A Lady and Two Gentlemen - WGA24639.jpg|Վերմեերի նկարներից՝  «Գինու գավաթով աղջիկը»
Պատկեր:Rembrandt Harmensz. van Rijn 050.jpg|Ռեմբրանդի վերջին նկարներից մեկը


## Ծանոթագրություններ

## Արտաքին հղումներ
* Պաշտոնական կայք

Կատեգորիա:1754 կառուցումն ավարտված շենքեր և կառույցներ
Կատեգորիա:1754 հիմնադրված թանգարաններ
Կատեգորիա:Բրաունշվայգ
Կատեգորիա:Գերմանիայի թանգարաններ
Կատեգորիա:Գերմանիայի պատկերասրահներ
Ժադեիտ

thumb|200px
**Ժադեիտ**, (իսպան. piedra de jada – խիթաքար), միներալ պիրոքսենների խմբից՝ NaAl[Si_2O_6]: Բյուրեղագիտական համակարգը մոնոկլինային է։ Գույնը՝ սպիտակ, կանաչավուն։ Կարծրությունը՝ 6,5–7, խտությունը՝ 3300–3400 կգ/մ³: Սովորաբար սերպենտինիտներում առաջացնում է մոնոմիներալային և ալբիտ–ժադեիտային, իսկ գրաուվակներում՝ քվարց–ժադեիտային գոյացումներ։ Հանդիպում է ցածր ջերմաստիճանային մետամորֆային ապարներում։ Հայտնի են Ղազախստանի, Պամիրի, Բիրմայի հանքավայրերը։ Կիսաթանկարժեք քար է։ 

Կատեգորիա:Պիրոքսեններ
Կատեգորիա:Ալյումինի միներալներ
Կատեգորիա:Նատրիումի միներալներ
Ժակքարդի մեքենա

thumb|200px
**Ժակքարդի մեքենա**, խոշոր նախշերով գործվածքների մշակման համար ջուլհակահաստոցի հարմարանք։ Կոչվում է ֆրանսիացի ջուլհակ և գյուտարար Ժակքարդի անունով։

Ժակքարդի մեքենան հնարավորություն է տալիս երախի առաջացման դեպքում՝ ջուլհակահաստոցի վրա առանձին կառավարել հենքի յուրաքանչյուր թելի կամ մի խումբ թելերի տեղաշարժը և մշակել այնպիսի գործվածքներ, որոնց զարդանախշը կազմված է մեծ թվով թելերից։ Այդ մեքենայով կարելի է պատրաստել զգեստի նախշավոր և դեկորատիվ գործվածքներ, գորգեր, սփռոցներ։ Ունի դանակներ, հելուններ, ասեղներ, շրջանակի տախտակ և քուղեր, ծակատված պրիզմա։

Ժակքարդի մեքենայի աշխատանքի սկզբունքը կիրառվում է ոչ միայն տեքստիլագործության մեջ, այլն տեխնիկայի այն բնագավառներում, որտեղ պահանջվում է տարրերի բարդ և բազմազան համակցությունների հաջորդական վերարտադրություն։ 

Կատեգորիա:Հաստոցներ
Կատեգորիա:Տեքստիլ արդյունաբերություն
Քոֆի Ասամոա

**Քոֆի Ասամոա**, հայտնի է նաև **Քոֆաս** անունով (, ), գանացի մրցանակակիր կինոռեժիսոր, սցենարիստ, պրոդյուսեր, կինո-հեռուստատեսային ֆիլմերի, տեսահոլովակների և գովազդների պատրաստման *Kofas Media*- ընկերության  գործադիր տնօրեն և գեղարվեստական ղեկավար։

## Կրթություն
Ավարտել է Գանայի համալսարանը, ռեժիսորական իր աշխատանքին զուգընթաց՝ սովորել կինոյի և հեռուստատեսության ազգային ինստիտուտում, ավարտել է նաև Գանայի ժուռնալիստիկայի ինստիտուտը՝ ստանալով մագիստրոսի ասատիճան։ Հետագայում կինոռեժիսուրա է ուսումնասիրել Նյու Յորքի կինաոկադեմիայում։

## Գործունեություն
Քոֆին իր մասնագիտական գործունեությունն սկսել է *Skyy Power FM/TV*-ում որպես նորությունների հաղորդավար և ռեալիթի շոու վարող։ 2009 թվականից ձեռնամուխ է եղել կինոարտադրությանը։ 2012 թվականին թողարկել է *Boys Kasa* կատակերգական սերիալը, որի սցենարիստն ու պրոդյուսերն էր միաժամանակ։ Հետագայում, հանդես գալով որպես պրոդյուսեր ու ռեժիսոր, թողարկել է գանայական մի շարք ֆիլմեր, այդ թվում՝ *Area Boys*-ը (2011), *Kalybos in China*-ն (2015) *John and John*-ը (2017), *Amakye and Dede*-ն, որը նկարահանվել է 2016 թվականին և այդ նույն տարում մրցանակի արժանացել *City People Entertainment Awards* մրցանակաբաշխությունում։ Ընդ որում՝ Քոֆիին է շնորհվել լավագույն կինոռեժիսորի համար սահմանված մրցանակը։

## Ֆիլմագրություն

## Հեռուստասերիալներ
**Eye Red*
**Noko Fio*
**Pa2Pa*
**Papa Kumasi*
**Bombo Clinic*
**Cow and Chicken*
**Guy Guy* (ռեժիսոր)
**Cocoa Brown*

## Մրցանակներ և առաջադրումներ

## Ծանոթագրություններ

Կատեգորիա:Աֆրիկացի դերասաններ
Կատեգորիա:Աֆրիկացի կինոռեժիսորներ
Կատեգորիա:Աֆրիկացի պրոդյուսերներ
Կատեգորիա:Աֆրիկացի սցենարիստներ
Կատեգորիա:Դերասաններ այբբենական կարգով
Կատեգորիա:Պրոդյուսերներ
Կատեգորիա:Սցենարիստներ այբբենական կարգով
Բայի ժամանակ

**Բայի ժամանակ**, քերականական կարգ, որը հատուկ է բայի դիմավոր ձևերին և ցույց է տալիս խոսելու պահի կամ սրա նկատմամբ վերցված որևէ անցյալ կամ ապառնի ժամանակակետի հարաբերումը գործողությանը կամ եղելությանը։

Ժամանակակից հայերենի բայն աչքի է ընկնում ժամանակային ձևերի հարստությամբ։ Հիմնական երեք ժամանակները՝ ներկա, անցյալ, ապառնի, ցույց են տալիս խոսելու պահին կատարվող, նախորդած կամ հաջորդող գործողություններ և ունեն իրենց տարատեսակները։ Դրանք բաշխվում են ըստ եղանակների, սահմանական եղանակն ունի 9 ժամանակ՝ ներկա, անցյալ անկատար, ապառնի, անցյալ ապառնի, վաղակատար, անցյալ վաղակատար, անցյալ կատարյալ, կրավորական վիճակ ցույց տվող չեզոք բայերի համար՝ նաև հարակատար և անցյալ հարակատար։

Ըղձական, ենթադրական և հարկադրական եղանակներն ունեն
երկուական ժամանակ՝ ապառնի և անցյալ։

Հրամայականն ունի միայն մեկ ժամանակ՝ ապառնի։

Որոշ լեզուներում բացակայում են ապառնի ժամանակի հատուկ ձևերը։ Ժամանակակից հայերենի բայի ժամանակները ըստ կազմության բաժանվում են երկու խմբի՝ համադրական և վերլուծական։ Համադրական ժամանակները կազմվում են բայահիմքերից՝ վերջավորությունների հավելումով, իսկ վերլուծական ժամանակները՝ դերբայներով (անկատար, ապառնի, վաղակատար, մասամբ նաև՝ հարակատար) և օժանդակ բայի ներկա ու անցյալ ժամանակներով։

Ժամանակակից հայերենում գործածվում են նաև երկրորդական վերլուծական ժամանակներ, որոնք կազմվում են զուգընթացական, հարակատար ու ապառնի դերբայներով և լինել բայի խոնարհված ձևերով։ Գրաբարում ևս բայի ժամանակները ըստ կազմության բաժանվում են երկու խմբի՝ համադրական և վերլուծական, որոնք բաշխված են ըստ եղանակների հետևյալ կերպ, սահմանական եղանակ՝ ներկա, անցյալ անկատար, անցյալ կատարյալ, վաղակատար–հարակատար ներկա, անցյալ, բաղադրյալ ապառնի և անցյալ ապառնի. ստորադասական եղանակ՝ առաջին ապառնի, երկրորդ ապառնի, բաղադրյալ երկու ապառնիներ, հրամայական եղանակ՝ ներկա (բուն հրամայական), ապառնի (հորդորական և արգելական հրամայականներ)։

ժ
Փաթիլ (գորիլա)

մինի|Փաթիլ գորիլան**Փաթիլ** (, , ), աշխարհում հայտնի միակ ալբինոս գորիլան։ 1966 թվականից մինչև իր մահն ապրել է իսպանական Բարսելոնա քաղաքի կենդանաբանական այգում։

## Նկարագրություն
մինի|Փաթիլ գորիլլան 1993 թվականին, Բարսելոնայի կենդանաբանական այգի
Փաթիլը պատկանում էր արևմտյան հարթավայրային գորիլլա ցեղատեսակին։ Պաշտոնական տվյալների համաձայն՝ նրան բռնել են 1966 թվականին իսպանական Գվինեայի տարածքում և վաճառել Բարսելոնային։ Ի սկզբանե ֆանգերի լեզվով, որով խոսում էր գորիլային բռնած որսորդը, նրան անվանել են Նֆումու Նգուի (*Nfumu Ngui*), որը բառացի նշանակում է «սպիտակ գորիլա»։

Կենդանու ձեռքբերման համար կենդանաբանական այգին ծախսել է 15 000 պեսետա*,* ինչը, ըստ որոշ աղբյուրների, Փաթիլին դարձրել է երբևէ որևէ կառույցի կողմից ձեռք բերված ամենաթանկարժեք կենդանին։ Բռնելու պահին նա գնահատվել է մոտ երկու տարեկան։ Որոշ ժամանակ անց Փաթիլը մեծ հայտնիություն է ձեռք բերել ոչ միայն Իսպանիայում, այլև ողջ արևմտյան աշխարհում։ Նրա պատկերը տպագրվում էր բացիկների և ուղեցույցների վրա։ Նա դարձել է Բարսելոնայի կենդանաբանական այգու ոչ պաշտոնական խորհրդանիշը, նրա մասին նկարահանվել են մի շարք փաստագրական ֆիլմեր։

Փաթիլն ընդհանուր առմամբ երեք էգից ունեցել է 21 ձագ, որոնցից որևէ մեկը ալբինոս չի եղել։ Ըստ ուսումնասիրողների՝ Փաթիլի ալբինիզմը կապված էր ինբրիդինգի (արյունակից առանձնյակների՝ եղբայրների և քույրերի, ծնողների և սերնդի խաչասերումից առաջացած ցեղատեսակ) հետ։ 1980 թվականի վերջին Լոնդոնի կենդանաբանական այգու գիտնականներն ուսումնասիրում էին Փաթիլի բջիջներից նույն ցեղատեսակի ստացման հավանականությունը, սակայն փորձն ավարտվել է անհաջողությամբ։

## Մահ
2001 թվականին Փաթիլը հիվանդացել է մաշկի քաղցկեղի անսովոր տեսակով, որը հավանաբար կապված է եղել նրա ալբինիզմի հետ։ 2003 թվականին նրան ենթարկել են Էֆթանազիայի։ Փաթիլն ապրել է գրեթե 40 տարի (գորիլաները ապրում են միջինում 30-50 տարի)։

## Հիշատակ
Փաթիլի պատվին է կոչվել (95962) Կոպիտո աստերոիդը։

## Ծանոթագրություններ

## Արտաքին հղումներ
* Snowy stardom - օգոստոս, 2004 

Կատեգորիա:Հայտնի կենդանիներ
Հոլոցեն

**Հոլոցեն**, *Ժամանակակից բաժին*, Երկրի երկրաբանական պատմության անթրոպոգենի (չորրորդական) ժամանակաշրջանի վերջին, տակավին չավարտված հատվածը։

Հոլոցենի սկիզբը (ստորին սահմանը 10 հզ. տարի առաջ) համընկնում է վերջին մայրցամաքային սառցապատման ավարտին Եվրոպայի հյուսիսում։ Ի տարբերություն մյուս երկրաբանական ժամանակաշրջանների, ժամանակակից բաժինը ընդգրկում է երկրաբանական շատ կարճ ժամանակամիջոց, նստվածքները լայնորեն տարածված են, մերկանում են Երկրի մակերևույթին և անմիջականորեն կապված են մարդու գործունեության հետ։ Ժամանակակից բաժնի ընթացքում ծովերն ու ցամաքներն ընդունել են իրենց արդի ուրվագծերը, ձևավորվել են ժամանակակից աշխարհագրական գոտիները, առաջացել գետերի ողողվող դարավանդները։

Հայաստում ժամանակակից բաժինը նույնպես մեծ տարածում ունի և ներկայացված է, հիմնականում, հրաբխային ապարներով (բազալտներ, լավաներ, տուֆեր) ու սառցադաշտային, լճային, գետային նստվածքներով։ 

Կատեգորիա:Երկրաբանական ժամանակաշրջաններ
Երկրաբանական ժամանակաշրջան

**Երկրաբանական ժամանակաշրջան**, ժամանակահատված, որի ընթացքում առաջացել են տվյալ երկրաբանական համակարգը կազմող ապարները։ Ժամանակաշրջանների բացարձակ տևողությունը հաշվվում է մի քանի տասնյակ մլն տարի, բացառությամբ անթրոպոգենի ժամանակաշրջանի։ Երկրաբանական ժամանակաշրջանները բնութագրվում են երկրակեղևի տատանողական շարժումներով, որոնց հետ կապված են ծովային ավազանների և մայր ցամաքների տարածման սահմանների, ինչպես նաև ֆաունայի և ֆլորայի մեծ փոփոխություններ։ Հաճախ այդ խոշոր շարժումները ուղեկցվում են ավելի թույլ տատանողական շարժումներով և ծալքառաջացման պրոցեսներով։

Երկրաբանական ժամանակաշրջաններ
Ամելիա Քոութս

thumb|right|260px|Ամելիա Քոութսի ''Kiawe and Canoes'' աշխատանքը
**Ամելիա Քոութս** (, ամբողջական անունը՝ *Amelia Ruth Coats*), ամերիկացի փորագրող-նկարիչ։

Նրա աշխատանքը հիմնականում կազմված է հավայան բնապատկերներից։ Որպես կանոն, դրանք թվագրված չեն։

## Կենսագրություն
Ծնվել է 1872 թվականին։

Ամելիա Քոութսն ապրել և աշխատել է Հոնոլուլուում 1930-ական թվականներին, սակայն նա եղել է դեռևս 1903 թվականի օգոստոսին կղզեխումբ ժամանած *SS Aorangi* նավի ուղևորների ցուցակում՝ Վանկուվերից  Հոնոլուլու ուղևորվող։

1905 թվականին Պալոլոյի հովտում հող է ձեռք բերել։ 1915 թվականին եղել է Հոնոլուլուի *Trail and Mountain Club* մեծ խմբում՝ Ալեքսանդր Հյում Ֆորդի գլխավորությամբ, որը Մաուիում այցելել է Հալեակալա հրաբուխ։

1930 թվականի նոյեմբերին նրա աշխատանքները ցուցադրվել են *Honolulu Academy of Arts*-ի *Honolulu Printmakers* (այժմ՝ Հոնոլուլուի արվեստի թանգարան) խմբակային ցուցահանդեսում։ Ցուցահանդեսում ցուցադրվել են նաև Ալեքսանդր Մակլեոդի, Հուկ-Մազելե Լուկենսի, Ջոն Մելվիլ Քելիի և Քեյթ Քելլիի աշխատանքները։ 1933 թվականին «Միսս Ամելիա Քոութս»-ը Հոնոլուլուի արվեստի ակադեմիային նվիրաբերել է երկու փորագրություն։ 1934 թվականին Մաուիի Սպրեկելսվիլ քաղաքում գրանցված է եղել որպես Միացյալ Նահանգների երկրաբանական ծառայության աշխատակից։

Նրա փորագրությունները գտնվում են Հոնոլուլուի արվեստի թանգարանում և Նյու Յորքի հանրային գրադարանում։

Ամելիա Քոութսը ամուսնացած չի եղել։ Բնակվել է Հոնոլուլուի *Wilder Avenue*-ում՝ *1531-B*-ում։ *Honolulu Star-Bulletin* մահախոսականի համաձյան՝ մահացել է 1949 թվականի հուլիսի 12-ին 77 տարեկան հասակում։ Դիակիզվել է քաղաքային *Borthwick Mortuary* դիահերձարանում։ Կտակի համաձայն՝ նրա աճյունը հանձնվել է ծովին։

## Ծանոթագրություններ

## Արտաքին հղումներ
* EXCEPTIONAL ANTIQUE 1930S ORIGINAL AMELIA COATS ETCHING PRINT EARLY HAWAII ART

Կատեգորիա:Նկարիչներ այբբենական կարգով
Կատեգորիա:Ամերիկացի նկարիչներ
Կատեգորիա:Ամերիկացի փորագրիչներ
Ժամանուններ

**Ժամանուններ**, օրվա ժամերի անունները Հայկյան տոմարում։ Օրը հավասար ժամանակահատվածների (6, 8, 12, 24 ևն) բաժանելը և դրանց հատուկ անուններ տալը հայտնի է հնուց։ Մեզ հասած տվյալներով հայկական տոմարի առաջին ռեֆորմը կատարվել է Արտաշես Ա–ի (մ. թ. ա. 189–160) օրոք։ Հավանաբար այդ ժամանակ էլ սահմանվել են հայկական ժամանունները։

Ըստ օրվա տվյալ ժամանակամիջոցի լուսավորվածության, երբեմն էլ ջերմացման աստիճանի, ժամերին տրվել են հետևյալ անունները (տես Ղ. Ալիշան, Հին հաւատք կամ հեթանոսական կրօնք հայոց, Վնտ., 1895). 
* Ցերեկվա ժամերը՝ Այգ, Ծայգ, Զայրացյալ (Զորացյալ), Ճառագայթյալ, Շառավիղյալ, Երկրատես, Շանթակող, Հրակաթ, Հուրափայլյալ, Թաղանթյալ, Արագոտ, Արփող։
* Գիշերվա ժամեր՝ Խավարակ, Աղջամուղջ, Մթացյալ, Շաղավոտ, Կամավոտ, Բավական, Խոթափյալ, Գիզակ (Գիջակ), Լուսակն (Լուսագայն), Առավոտ, Լուսափայլ, Փայլածու։


Կատեգորիա:Հայկյան տոմար